**Notă informativă**

la proiectul de hotărâre a Guvernului cu privire la aprobarea Cerințelor de calitate și comercializare pentru produse tartinabile pe bază de grăsimi de origine vegetală și/sau animală, destinate consumului uman

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Ministerul Agriculturii și Industriei Alimentare |
| 1. **Condițiile ce au impus elaborarea proiectului de act normativ și finalitățile urmărite**
 |
| Ca urmare a modificărilor operate la unele acte normative: Legii nr. 420 2006 privind activitatea de reglementare tehnică, Legii 10/2009 privind supravegherea de stat a sănătății publice precum și abrogării unor acte normative precum Legea 78/2004 privind produsele alimentare, Legea 113/2012 cu privire la stabilirea principiilor şi a cerințelor generale ale legislației privind siguranța alimentelor, Legea nr. 186/2003 cu privire la evaluarea conformității produselor, Nomenclatorul produselor din domeniul reglementat, supuse certificării conformității obligatorii, aprobat prin Hotărârea Guvernului nr. 1469/2004, Hotărârii Guvernului nr. 384/2010 „Cu privire la Serviciul de Supraveghere de Stat a Sănătății Publice, din partea mediului de afaceri și a Agenției Naționale pentru Siguranța Alimentelor, în adresa Ministerului au fost înainte solicitări privind revizuirea Hotărârii Guvernului nr.16/2009 cu privire la aprobarea Reglementării tehnice „Produse pe bază de grăsimi vegetale”, în vederea aducerii în concordanță actul normativ, cu prevederile actuale. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul nominalizat transpune Anexa VII, partea VII, din Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671-854), precum și Regulamentul (CE) nr. 445/2007 al Comisiei din 23 aprilie 2007 de stabilire a anumitor norme de aplicare a Regulamentului (CE) nr. 2991/94 al Consiliului de stabilire a standardelor pentru grăsimile tartinabile și a Regulamentului (CEE) nr. 1898/87 al Consiliului privind protecția denumirilor laptelui și produselor lactate folosite pentru comercializare. |
| 1. **Principalele prevederi ale proiectului și evidențierea elementelor noi**
 |
| Actul normativ urmează a fi expus în redacție nouă și stabilește cerințele de calitate, ambalare, etichetare, transportare pentru margarină, maioneză, produsele pe bază de grăsimi de origine vegetală și/sau animală pentru industria culinară, de cofetărie și de panificație (în continuare – produse), cu un conținut de 10% - 90% grăsimi provenite atât din producția autohtonă, cât și din import. Astfel va dispărea termenul de reglementarea tehnică, în text se vor face trimiteri la cadrul normativ in vigoare, Cerințele pentru produse au fost completate cu prevederi din Codex STAN 32-1911 Standard pentru margarină (actualizat 1989), Codex STAN 168-1989 Standard pentru maioneze, precum și Codex Stan 256-2007 standard pentru spreaduri pe bază de grăsimi și amestecuri de spreaduri.Totodată, proiectul conține elemente de armonizare menționate la compartimentul 3. |
| 1. **Fundamentarea economico-financiară**
 |
| Implementarea acestui proiect nu necesită alocarea resurselor financiare suplimentare de la bugetul de stat, întrucât Agenția Națională pentru siguranța alimentelor planifică anual controalele oficiale, precum și mijloacele financiare pentru efectuarea acestora. |
| 1. **Modul de încorporare a actului în cadrul normativ în vigoare**
 |
| Odată cu aprobarea hotărârii, urmează a fi abrogată Hotărârea Guvernului nr.16/2009 cu privire la aprobarea Reglementării tehnice „Produse pe bază de grăsimi vegetale”. |
| 1. **Avizarea şi consultarea publică a proiectului**
 |
| În conformitate cu art. 32 din Legea nr. 100/2017 cu privire la actele normative, anunțul privind inițierea elaborării proiectului de act normativ a fost plasat pe pagina web a Ministerului și pe portalul particip.gov.md. Analiza Impactului de Reglementare a fost transmisă pentru examinare și opinie către Agenția Națională pentru Siguranța Alimentelor și Asociațiilor de producători agricoli prin email. Totodată, documentul a fost plasat și pe pagina web a Ministerului. Proiectul a fost transmis și Asociațiilor de profil pentru examinare și expunere pe marginea acestuia. |
| 1. **Constatările expertizei anticorupție**
 |
| În temeiul art. 34 şi 35 din Legea nr. 100/2017 cu privire la actele normative, proiectul urmează a fi supus expertizei anticorupție,  |
| **9. Constatările expertizei de compatibilitate** |
| Proiectul urmează a fi transmis Centrului de Armonizare a Legislației pentru expertiza de compatibilitate. |
| **10. Constatările expertizei juridice** |
| În temeiul art. 34 şi 37 din Legea nr. 100/2017 cu privire la actele normative, proiectul va fi supus expertizei juridice. |
| **11. Constatările altor expertize** |
| În conformitate prevederile pct.11 sbp. 21 lit. a) şi lit. b) din Metodologia de analiză a impactului în procesul de fundamentare a proiectelor de acte normative, aprobată prin Hotărârea Guvernului nr. 23/2019, a fost elaborată Analiza impactului de reglementare la proiectul hotărârii Guvernului cu privire Cerințelor de calitate și comercializare pentru produse tartinabile pe bază de grăsimi de origine vegetală și/sau animală, destinate consumului uman.AIR-ul a fost susținut condiționat în cadrul Ședinței Grupului de Lucru al Comisiei de Stat pentru reglementarea activității de întreprinzător din data de 15 august 2023. |

**Secretar de stat Iurii SCRIPNIC**

*Ex.: Maria Leahu,*

*Tel.: 022 204 540.*